google/wiki40b huggingface dataset:
John Hughes (fotballspiller født 1964)

Spillerkarriere

Hughes er "ett av seks barn fra en klassisk arbeiderklassefamilie" i Leith. Han startet sin spillerkarriere innen amatørfotball med spill for Newtongrange Star, før han signerte for Berwick Rangers, der han var spiss. Etter et kort opphold sør for grensen med Swansea City etablerte Hughes seg som forsvarsspiller for Falkirk. Hans spillerkarriere nådde nye høyder da han ble rekruttert av Celtic i 1995. Deretter spilte han for sin lokale klubb Hibernian, Ayr United og til slutt returnerte han til Falkirk i en delt spiller- og trenerrolle.
Hughes deler navn med tidligere Celtic-, Crystal Palace- og Sunderland-spiller John 'Yogi' Hughes. Som et resultat blir Hughes ofte selv kalt for 'Yogi'. Han er kjent for å ha gjennomført en såkalt streaking i løpet av sitt første opphold i Falkirk, da lagkamerat Mo Johnston ble intervjuet av ITVs tv-program Scotsport.

Trenerkarriere

Hughes fikk sin første managerjobb i 2003, da han og Owen Coyle ble utnevnt til managere sammen for Falkirk. Coyle forlot deretter Falkirk for å slutte seg til Ian McCall i Dundee United, noe som gav Hughes eneansvaret for Falkirk. Hughes ledet så Falkirk til opprykk til Scottish Premier League i 2005. Så vel som å stabilisere Falkirk som et SPL-lag i fire sesonger, ledet Hughes også klubben til den skotske cupfinalen i 2009.
Hughes ble utnevnt til Hibernian-manager den 8. juni 2009. Han ledet laget til spill i Europaliga-kvalifikasjonen gjennom sin første sesong som manager, siden Hibernian avsluttet på fjerdeplass i SPL. Dårlige resultater i begynnelsen av neste sesong førte imidlertid til at supporterne startet med å bue på sitt eget lag. Hughes forlot klubben etter gjensidig forståelse med klubbstyret mandag 4. oktober 2010 etter et 2–0-tap for St. Johnstone.
Han ble manager for skotske Livingston februar 2012, men forlot klubben for å ta over Hartlepool United i november 2012. Hartlepool United hadde da spilt 20 kamper i League One uten å vinne. Hughes ble kåret til månedens manager i februar 2013 etter forbedrede resultater, men klarte ikke å unngå at klubben rykket ned. I mai 2013 fikk han sparken i klubben.
Hughes ble utnevnt til manager for Scottish Premiership laget Inverness Caledonian Thistle 4. desember 2013 på en 2 1/2-årskontrakt. Like etter at han var tiltrådt, ledet Hughes laget til deres første store finale etter å ha slått Hearts i semifinalen i ligacupen.
I løpet av Scottish Premiership 2014–2015 ble han utnevnt til månedens manager i august 2014 og januar 2015.
Langrenn under Vinter-OL 2018 – Sprint kvinner

Kvartfinaler

De to beste fra hver kvartfinale gikk videre til semifinale, samt de to løperne med best tid («Lucky Losers»).

Semifinaler

De to beste fra hver semifinale gikk videre til finalen, samt de to løperne med best tid («Lucky Losers»).
Kaprun vannkraftverk

Kaprun vannkraftverk, også kjent under betegnelsen Limberg I – II, er et vannkraftverk i sideelva Kapruner Ache til elva Salzach, i Salzkammergut i det sentrale Østerrike. Anlegget ble påbegynt i 1948 ferdigstilt i 1955, med en installert effekt på 813 MW. Maksimal årsproduksjon er 740 GWt elektrisk kraft. Det er underveis utbedringer som ferdigstilles i 2012. Dette er et såkalt pumpekraftverk.
Our Brand Is Crisis

Handling

Fokuserer på bruken av amerikanske politiske kampanjestrategier i Sør-Amerika.
Syrictes syrichtus

Utseende

En middelsstore (ca. 20-25 millimeter), kraftige, bred og hvelvet, nokså blankt svart hornbille. Undersiden er kledt med lange, rødbrune hår. Hannen har et kort horn i pannen. Pronotum er rundet, blankt, med kraftig punktering men uten hår. Dekkvingene er hvelvede, med fine punktrader og spredte, lange, rødlige hår. Beina er kraftige, for-leggen med tre nokså lange tenner.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar noen få måneder.
De voksne billene er aktive rovdyr som dreper og spiser andre insekter, men de spiser trolig også en del frukt.

Utbredelse

Arten er utbredt i det sørlige Afrika (Zimbabwe, Namibia, Botswana og Sør-Afrika).
Cessenon-sur-Orb

Næringsliv

Kommunen ligger i et område hvor det har vært drevet utvinning av marmor og andre mineraler, men for tiden er dette ikke av økonomisk betydning. De viktigste inntektskildene er i dag vindyrking og turisme. Ifølge den offisielle franske vindistriktsinndelingen AOC tilhører kommunen distriktet Saint-chinian. Det finnes et lokalt vinkooperativ i kommunesenteret.

Historie

Det er funnet tegn på bosetting på stedet i forhistorisk tid, og landsbyen er kjent fra antikken. Opprinnelsen er noe usikker. Mest sannsynlig stammer navnet fra romersk tid, hvor området var en del av provinsen Gallia. Cincinius skal ha vært navnet på en godseier i distriktet. En alternativ forklaring tar utgangspunkt i det keltiske ordet for fort: « Kess ». Langt mindre sannsynlig, men poetisk er den lokale folkloristiske forklaringen som tar utgangspunkt i et sagn om at en trollmann skal ha truet kirkeklokkene i landsbyen til å stoppe å ringe, ellers skulle Satan straffe befolkningen, hvorpå klokkene skal ha svart « Cesse ? — Nou! » (Stoppe? – Nei!) eller « Cesse ? — Non! », som det ville ha hett på normalisert fransk.
Delt (heraldikk)

Delt er i beskrivelser (blasoneringer) av våpenskjold en betegnelse på en vannrett inndeling av et skjold i felter. Også betegnelsen tverrdelt er blitt brukt om delt skjold.
Motsetningen til betegnelsen delt, er ordet kløvd som betegner en loddrett deling. Når en deling ikke er vannrett, men på skrå, heter det skrådelt. Både vannrett og loddrett deling regnes vanligvis med blant de heraldiske heroldsfigurene. I kløvde skjold kan også skjoldet sies å være delt i to deler, og der de to delene møtes kan også i kløvde skjold bli betegnet som "delingen", for eksempel kommunevåpenet til Våler i Østfold, der liljen i 1. felt er blasonert som "fast på delingen", i kgl.res. 20. juni 1986.
Våpen med delt skjold finnes allerede fra middelalderen og i alle land med europeisk heraldikk. Vi kan se delt skjold i både offentlige og private våpen.
I et delt skjold blir den øverste delen betegnet som 1. felt, og den nederste delen som 2. felt. Innholdet i 1. felt kan ofte være eldre eller viktigere enn i 2. felt. For eksempel når delte skjold er dannet av to eksisterende våpen. Da kan det være et opprinnelig våpen i 1. felt og et senere tillegg i 2. felt. Men mange delte skjold er dannet med begge feltene samtidig, for med en gang å kunne få med flere figurer og farger (tinkturer) i våpenet.
I nyere norske kommunevåpen blir det unngått å ha flere felter og flere forskjellige figurer. Skjoldet kan imidlertid ha delingen som egen figur, gjerne dannet av et snitt, som for Andøy, Haram og Lebesby. Når delingen gjøres med en bjelke, som for Alstahaug, så brukes bare ordet bjelke om figuren og ikke betegnelsen delt.
Skjold kan være delt slik at øverste eller nederste felt bli mindre enn halvdelen av skjoldet. Dette har vært betegnet som "ulikt delt", men kan også være de heraldiske figurene skjoldhode og skjoldfot.
Når et skjold er delt i fire omtrent like deler, blir det betegnet som firedelt eller kvadrert.
I skjold med flere felter kan disse feltene igjen bli delt, kløvd og så videre. Dette er tilfelle i flere av de kompliserte unionsvåpnene som ble brukt av europeiske fyrster. I de fleste land blir det i dag unngått å danne slike sterkt sammensatte våpenskjold.
Eva Kviig Mohn

Eva Kviig Mohn er en fiktiv skikkelse i nettserien Skam og hovedfiguren i første sesong. Karakteren ble spilt av Lisa Teige, som fikk god kritikk for rolleskildringen i serien.

I serien

I første sesong er Eva ei usikker jente. Hennes eneste venner er Jonas, kjæresten, og hans bestevenn Isak Valtersen. Hun klarer ikke å stole på Jonas og er redd for å bli forlatt av han til fordel for ei anna jente. I sinne og frustrasjon hooker hun med tredjeklassegutten Christoffer. Hun angrer og søker til Isak for råd, men Isak går bak ryggen hennes og sprer ryktet til hele skolen. Etter hvert bestemmer Eva seg for at hun må finne ut hvem hun er og hva hun mener på egen hånd. Hun gjør det slutt med Jonas, men de forblir venner. Eva tar også et oppgjør med eks-bestevenninna Ingrid.
Videre, i andre sesong, hooker hun rundt med noen gutter uten å helt slå seg til ro. Hun blir litt lei seg da hun finner ut at Jonas har fått seg en ny kjæreste, og Eva opplever igjen å bli usikker på Jonas. I tredje sesong er Eva mer i bakgrunnen, og man får egentlig ikke noe innblikk i livet hennes. I siste episode av sesong 3, på Kosegruppas juleavslutning, sier Isak unnskyld til Eva for at han gikk bak ryggen hennes.
I den fjerde sesongen er Eva kritisk til sammenslåingen av hennes gjeng og PepsiMaks-gjengen (russebussgjengen til eks-bestevenninnene hennes). Hun vet at disse jentene er falske og manipulerende. I slutten av fjerde sesong ligger Eva med Jonas igjen. Etter dette kommer Christoffer hjem fra militæret, og Eva får litt dårlig samvittighet fordi hun lå med Jonas og nå ligger med Christoffer. Eva avslår Christoffer da han hinter til at han vil bli kjærester med henne. I siste episode på Eid-festen til Sana faller Christoffer for førsteklassingen Emma. Eva og Jonas ender opp med å hooke. I løpet av fire sesonger utvikler Eva seg fra å være usikker til å bli mer sikker på seg selv. Hun blir også mer moden og ansvarlig.
Sykling under Middelhavslekene 1987

Sykling under Middelhavslekene 1987. Sykling var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som sykling var med på programmet under Middelhavslekene.Det var en individuell og en lagkonkurranse i landeveissykling for menn.
Irak under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
RFB Fantrainer 400

Beskrivelse

Flyet er et toseters skolefly der lærer og elev sitter i tandem. Flyet forsynt med et konvensjonelt opptrekkbart understell med to hovedhjul sentralt på flykroppen samt et nesehjul. Flyet er for en stor del fremstilt i komposittmaterialer. Etter den første leveransen til det tyske flyvåpen endret fabrikken den første serien. Flyet be utstyrt med en Allison 250-C30 turboprop motor som ga 230 h/k mer. Varianten fikk betegnelsen Fantrainer 600. Ytterligere en oppgradering var Fantrainer 800, som fikk lengre skrog og metallvinger.

Thailand

I august 1982 skrev flyvåpenet i Thailand en kjøpskontrakt om deler og lisensrettigheter for å sluttmontere flyet. De to første flyene ble levert ferdige fra RFB, mens 30 eksemplarer Fantrainer 400 og 15 Fantrainer 600 ble montert i Thailand med deler som ble levert fra Tyskland. Kort tid etter at flyene ble levert til flyskolen i Thailsnd oppsto det problemer med komposittmaterialet og det thailandske flyvåpen valgte å bytte til metallvinger av aluminium.
Egid Quirin Asam

Liv

Etter læretiden hos sin far, maleren Hans Georg Asam, ble hans første selvstendige arbeid Klosterkirken i Rohr 1717. Egid Quirin arbeidet hovedsakelig sammen med sin bror, Cosmas Damian Asam. De utførte i perioden 1723/1724 freskene og stukkaturen i domen i Freising. 
Etter at Egid Quirin Asam hadde slått seg ned i München lykkes det ham mellom 1729 og 1733 å kjøpe flere tomter like ved hans eget bolighus. På disse tomtene bygde han med sin bror Cosmas Damian Asamkirken i München, som regnes som brødrenes betydeligste verk sammen.
Asam arbeidet deretter med stukkaturene i Residenz Mannheim og på jesuittkirken samme sted. I den andre verdenskrigen ble alle Asams arbeider i Mannheim ødelagt.
Egid Quirin Asam og Cosmas Damian Asam er sammen kjent som Asambrødrene.
Anoplodermatini

Utseende

Middelsstore, kraftige trebukker. Kjevene kan være forstørrede. Kroppen er rødbrun til svart og heller matt. Hodet er stort og bredt, antennene kan være særlig kraftige eller også kamformede. Pronotum er rundet, forholdsvis stort. Dekkvingene er parallellsidige med rettvinklede "skuldre".

Utbredelse

Gruppen er utbredt i den Neotropiske økosonen.
Norgescupen i langrenn for junior 2017/18

Norgescupen i langrenn for junior 2017/18 gikk over 10 renn (9 renn + finale), fra 5. januar 2017 på Beitostølen til 8. april 2017 i Alta. 
Åtte av ti renn teller for hver utøver. Først teller de seks beste resultatene i de åtte første rennene. Deretter går de 30 beste utøverne i kvinneklassene, og de 50 beste utøverne i klassene for menn direkte videre til finalen (renn 10). Utøvere som greier å gå seg opp til 30.-plass / 50.-plass i sammendraget i renn 9 går også til finalen. Poengene i finalen tildeles som i de øvrige rennene, med 100 poeng for seier, 80 poeng for andreplass osv.
Esslingen am Neckar

Historie

Byen ble først nevnt i 777 som Ezelinga i testamentet til abbed Fulrad fra Saint-Denis (nær Paris), prest for Pippin og Karl den store. Han førte også levningene av St. Vitalis til Esslingen, noe som gjorde stedet til et mål for pilegrimmer og som førte til at byen vokste.
Rundt år 800 ble Esslingen en kjøpstad og i 866 fikk den markedsretter. Esslingen fikk byrettigheter i 1229 og ble i 1298 en riksstad. Protestantismen ble innført i 1526. I 1803 mistet Esslingen statusen sin som riksby og ble en del av hertugdømmet Württemberg.
Esslingen slapp unna de kraftige bombeangrepene under andre verdenskrig, men i 1945 ble byen okkupert av amerikanske soldater.
Kråkvågfjorden

Kråkvågfjorden er farvannet mellom Fjellværsøya (Hitra) i vest og Kråkvågøya (Ørland) i øst. Den fører sørover fra Frohavet til Trondheimsleia.
Fjorden ligger på østsiden av Ulvøya, Fjellværsøya og selve Hitra. I øst ligger øyene Storfosna og Kråkvåg, som farvannet har navn etter. I sør ligger Sørleksa og Nordleksa i Agdenes. Sør for disse øyene igjen ligger enden av Trondheimsleia.
Fjorden har innløp mellom Kobbskjera i vest og Uggsteinskjera i øst og ender der Trondheimsleia møter Trondheimsfjorden sør for Garten. Mellom Fjellværsøya og Hitra går Fillfjorden vestover.
Mariahilf

Mariahilf er det sjette av de 23 distrikter i Østerrikes hovedstad Wien. Det ligger nær Wiens sentrum og ble etablert som et distrikt i 1850. Mariahilf er tett befolket storbyområde med mange boliger. Per 2014 bodde det 30 613 innbyggere fordelt på 1,48 km².

Plassering

Mariahilf ligger sørvest for Wiens sentrale Innere Stadt. Mot nord ligger Mariahilfer Straße, Wiens viktigste handlegate, som utgjør grensen mot Neubau. I sør ligger dalen som elven Wien løper gjennom, og i vest ligger Gürtel.
Distriktet består av fem historiske forsteder («vorstädte»); Mariahilf, Gumpendorf, Windmühle, Magdalenengrund og Laimgrube.

Historie

De eldste bebyggelsene rundt de romerske veiene i området ble utviklet rundt år 1000. I 1428 brukes navnet Im Schöff for første gang, men dette navnet gikk tapt da et maleri fra byen Passau ble satt opp i et kapell på kirkegården, et maleri som ble kjent som Mariahilf – «(Jomfru) Marias hjelp». Bebyggelsen økte etter Tyrkias andre beleiring av Wien i 1683. Området var taktisk viktig fordi veien til Schönbrunn-palasset gikk gjennom det.
Gumpendorf ble nevnt for første gang i 1130, og utviklet seg fra et gammelt romersk vakttårn. Det var underlagt mange føydalherrer, og ble til slutt solgt til Wien kommune i 1798.
Magdalenengrund var opprinnelig kjent som Im Saugraben an der Wien auf der Gstätten («I purkegropen ved Wien-elven på engen»). I 1698 ble noen jordområder lagt ut for salg med tanke på bebyggelse.
Laimgrube (leiregruven) er trolig den eldste delen av Mariahilf. Den var nevnt allerede i 1291, men har eksistert siden 1000-tallet. Navnet stammer fra den leirete jorden her som ble brukt til å produsere murstein.
Windmühle (vindmølle) utviklet seg fra et føydalt gårdsbruk som ble brukt av ulike munkeordener. I 1529 ble den ødelagt i forbindelse med beleiringen av Wien. Keiser Ferdinand I overførte eierskapet til Johann Francolin, under den betingelsen at han skulle bygge vindmøller her. Kun én mølle ble bygd.
6. mars 1850 ble de 5 forstedene slått sammen til Wiens 5. distrikt. Men da Wieden ble delt i to i 1861 ble Mariahilf i stedet Wiens 6. distrikt. I 1862 ble noen områder nord for Mariahilfer Straße avstått til den 7. distrikt, Neubau.

Utdanning

Noen av bygningene til Wiens tekniske universitet ligger i dette distriktet. I tillegg ligger Franz Schubert-konservatoriet her, samt fagskoler innen elektro, IT, metallurgi, glass-keramikk, sanitetssystemer, varme og luftkondisjonering.
Kinnpiercing

Historie

Kinn-piercing er vanlig som et rituale i alle verdenshjørner i både primitive og moderne-kulturer. Det mest kjente ritualet er i den årlige vegetar festivalen i Phuket.
I filmen 300 (2007) hadde flere av perserne inkludert Xerxes I kinn-piercing.
Særfradrag

Særfradrag finnes i det norske skattesystemet i to versjoner: Særfradrag for alder, uførhet og lettere nedsatt ervervsevne og særfradrag for store sykdomsutgifter. Tallene under gjelder for inntektsåret 2010. Vedtak om særfradrag er en det av Stortingets årlige budsjettbehandling. Tallene justeres vanligvis i tråd med levekostnadsindeksen.
Dersom en skattyter oppfyller vilkårene for særfradrag for alder, uførhet og lettere nedsatt ervervsevne, kan vedkommende fradragsføre 19 368 kroner i alminnelig inntekt.
Den som har store utgifter i tilknytning til sykdom, minst 9 180 kroner per år, kan i enkelte tilfeller fradragsføre disse i alminnelig inntekt. Fradragsretten forutsetter blant annet at det er en årsakssammenheng mellom sykdommen og de kostnadene som det kreves fradrag for. Legeattest, kvitteringer og bilag må kunne bli fremlagt som dokumentasjon.
Per Stavem

Biografi

Per Stavem var født og vokste opp i Sigerfjord i Sortland. I 1942 flyktet han til Göteborg, og derfra via Færøyene til England. I England utdannet han seg til flyger ved Flyvåpenets flyskole (uteksaminert oktober 1944), og var jagerflyger til 1951. Mens han jobbet som flyger, studerte han medisin, og han ble cand.med i 1952 og dr.med i 1966. Han var spesialist i indremedisin (1965) og blodsykdommer (1986). Fra 1966 til 1995 var han assistentlege, dosent, overlege og professor ved hematologisk seksjon på Rikshospitalet.
Stavem var opptatt av språk, og som pensjonist ga han ut to diktsamlinger på eget forlag.
Per Stavem engasjerte seg i den såkalte Rødseth-saken, der han mente at Therese Rødseth led av en sjelden sykdom og ikke var blitt mishandlet.

Idrettsutøver

Stavem representerte Stabæk IF. Han deltok i OL i London i 1948, der han ble nummer elleve i tikamp med 6151 poeng. I OL i Helsingfors i 1952 ble han nummer åtte i kulestøt med 16,02 meter i finalen, og nummer 16 i diskos med 46,00 meter. Han ble norsk mester i kulestøt i 1951 og 1952, og i lengde uten tilløp i 1952. Stavems personlige rekord i diskos var 47,49 meter, satt i Helsingfors i september 1951. Hans personlige rekord i kulestøt var 16,02 meter, som han kastet i OL i 1952. Det var også norsk rekord, og Stavem ble med dette første nordmann som klarte 16 m i kulestøt. Per Stavem var aktiv i veteranklasser helt fram til han døde.
Helly

Kjente personer med navnet

Personene i listene er ordnet kronologisk etter fødselsår.
UD Salamanca

Unión Deportiva Salamanca, S.A.D. er en spansk fotballklubb som ligger i Salamanca, i den autonome regionen Castilla y León. Offisielt stiftet 16. mars 1923, av Dionisio Ridruejo, ved bordene på Café Novelty, som ligger i Plaza Mayor i Salamanca, laget spiller fortiden i Segunda División. Laget blir kalt Los Charros, Klubben spiller med hvite drakter og sort shorts, laget har hjemmekampene sine på Estadio El Helmántico, som har plass til 17 341 tilskuere.
Det russiske statsbiblioteket

Det russiske statsbiblioteket (russisk: Российская государственная библиотека) i Moskva er et av verdens største bibliotek, og Russlands nasjonalbibliotek.
Biblioteket ble etablert 1. juli 1862 som Moskvas første offentlige bibliotek, tilhørende to av byens museer. Mellom 1925 og 1991 kaltes det Leninbiblioteket. Mellom 1922 og 1991 deponertes minst ett plikteksemplar av hver utgivne bok i Sovjetunionen til biblioteket.
Bibliotekets samlinger omfatter 275 tusen hyllemeter med 42 millioner volumer på 247 ulike språk, hvorav 17 millioner bøker, 13 millioner tidsskrifter, 350 tusen noter og fonogram og 150 tusen kart. 29 prosent av samlingene utgjøres av utenlandsk materiale.
Utenfor bibliotekets hovedentré finnes et monument tilegnet Fjodor Dostojevskij.
Institutt for samfunnsmedisin

Institutt for samfunnsmedisin (ISM) er en del av Det helsevitenskapelige fakultet ved Universitetet i Tromsø.  
Samfunnsmedisin er studier av sammenhengen mellom folks helse og samfunnet forøvrig. Det fokuseres også særlig på distriktsmedisin og på en bred epidemiologisk forskningsaktivitet.
Instituttleder er professor Bjørn Straume.

Forskning

Blant instituttets prosjekter er Tromsøundersøkelsen og Kvinner og kreft-undersøkelsen.
Lot M. Morrill

Biografi

Morrill startet sin karriere ved å studere rettsvitenskap ved Waterville College (nåværende Colby College) og fikk sin godkjennelse til å arbeide som jurist i 1839, hvorpå han praktiserte dette i Readfield. I 1841 flyttet han til Augusta og ble siden medlem av Maine State Senate i perioden mellom 1854–1856, og i 1858 ble han valgt som guvernør i Maine. Hans eldre bror Anson Peaslee Morrill var for øvrig guvernør i Maine bare to år tidligere. Morrill forlot guvernørembetet i 1861 da han ble innvalgt til USAs senat hvor han etterfulgte Abraham Lincolns visepresident Hannibal Hamlin som senator fra Maine.
Han var senator til mars 1869 da han ble etterfulgt av Hannibal Hamlin, men da senator William P. Fessenden fra Maine avled med døden i september samme år ble Morrill igjen utnevnt til senatet, hvor han da tjenestegjorde sammen med Hamlin. I 1876 ble Morrill utnevnt til landets neste finansminister av president Ulysses S. Grant mens James Blaine etterfulgte han i senatet. Morrill var minister helt fram til Grants avgang den 3. mars 1877, og fikk fortsette i ytterligere fem dager under president Rutherford B. Hayes før John Sherman ble utnevnt til Morrills etterfølger.
Morrill døde den 10. januar 1883 i Augusta og ble senere gravlagt ved Forest Grove Cemetery i samme by.
Danba

Danba (kinesisk: 丹巴县; pinyin: Dānbā Xiàn), eller Rongzhag, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 55 519 innbyggere i 1999.

Kulturminner

De gamle diaolouene i Rongzhag (Danba gudiaoqun, 丹巴古碉群) ble i 2006 tilføyd på listen over Folkerepublikken Kinas kulturminner.

Mineral

Mineralet danbaitt er oppkalt etter fylket. Det ble oppdaget der av kinesiske forskere i 1983.

Administrative enheter

Storkommunen Zhanggu 章谷镇
Kommunene Badi 巴底乡, Bawang 巴旺乡, Niexia 聂呷乡, Geshenzha 革什扎乡, Bian'er 边耳乡, Dandong 丹东乡, Donggu 东谷乡, Shuizi 水子乡, Gezong 格宗乡, Suopo 梭坡乡, Dongnügu 东女谷乡, Yaozha 岳扎乡, Banshanmen 半扇门乡, Taipingqiao 太平桥乡.
Hof (Hedmark)

Hof ligger i landskapet Solør i Hedmark, og består av de tre nåværende soknene Hof, Hof Finnskog og Arneberg. Hof grenser til Grue i sør, Åsnes i nord, Våler, Nord-Odal og Stange i vest og Sverige i øst.
Hof var tidligere en selvstendig kommune i Hedmark fylke, opprettet i 1837. Hof kommune omfattet den gangen et område større enn det det som i dag beskrives som Hof. Hof kommune bestod fra 1837 av det som i dag er Våler kommune, Åsnes kommune og deler av Grue kommune.

Administrativ historie

I 1849 ble Hof delt i to da kommunen Åsnes og Våler med 7 087 innbyggere ble skilt ut som egen selvstendig enhet. Hof hadde da 2 913 innbyggere og et areal på omtrent 422 km². Kommunen Åsnes og Våler ble i 1854 delt i kommunene Åsnes og Våler. Hof ble 1. januar 1963 slått sammen med Åsnes til en ny kommune med navnet Åsnes; Hof hadde da 3 222 innbyggere. 1. januar 1969 ble den bebodde delen av kretsen Rotberget som ligger i Hof Finnskog overført fra Åsnes til Grue. Overføringen omfattet et område på omtrent 10,6 km² og 23 innbyggere.
VM i skiflyging 1975

Bakken

Kulm hadde før VM bakkerekord på 145 meter, satt av Peter Lesser (DDR) 21. mars 1965. Det var verdensrekord da hoppet ble gjort. Karl Schnabl (Østerrike) satte ny bakkerekord under mesterskapet på 151 meter.
Annika

Betydning

Navnet kommer fra lavtysk Anneke og Anneken – diminutive former av Anna, altså varianter over «lille Anna». Anna betyr «nåde».
Ursafonna

Ursafonna er en platåbre på Spitsbergen på Svalbard. Den ligger sørøst i Ny-Friesland.